Міхаіл Бачыла

**Міхаіл Бачыла**, поўнае імя **Міхаіл Анатолевіч Бачыла** (, ; нар. , , Рэспубліка Беларусь) — беларускі і польскі трубач, міжнародны саліст. З 2017 года працуе ў  (Польшча).

## Біяграфія 
Нарадзіўся ў Мінску 31 ліпеня 1994 года. Маці і дзед па маці — музыкі. У 2013 годзе скончыў Гімназію-каледж мастацтваў імя І. В. Ахрэмчыка ў Мінску.

Тры гады навучаўся на аркестравым факультэце кафедры медных духавых і ўдарных інструментаў Беларускай дзяржаўнай акадэміі музыкі (клас прафесара ), затым — магістратуру ў  (Польшча) па класе натуральнай трубы (клас прафесара Томаша Слюсарчыка (*Tomasz Ślusarczyk*) і выкладчыка Міхала Тыраньскага (*Michał Tyrański*)), дактарнатуру Музычнай акадэміі імя Караля Ліпінскага ва Уроцлаве па салістычным профілі выканаўства на трубе (клас прафесара Аляксандра Кобуса (Aleksander Kobus)). Грае на музычных інструментах — труба натуральная (барокавая); труба ўсіх строяў Сі-бемоль, До, Рэ/Мі-бемоль; ; карнет; ; фартэпіяна.

## Творчая дзейнасць 
Музычныя калектывы:
* 2013—2014 гады — Заслужаны калектыў Рэспублікі Беларусь «Нацыянальны акадэмічны аркестр сімфанічнай і эстраднай музыкі» (цяпер Заслужаны калектыў «Нацыянальны акадэмічны канцэртны аркестр Беларусі імя М. Я. Фінберга»), артыст аркестра другой катэгорыі;
* 2014—2016 гады — беларускі кавер-бэнд «Дзеці Падзямелля»;
* 2015—2016 гады — Нью-Ёркскі маладзёжны аркестр *YPHIL-International Youth Philharmonic Orchestra*. На праслухоўванні ў склад аркестра прымалі ўдзел больш за 1000 музыкаў з больш за 70 краін. Выступы на сцэнах канцэртных залаў ''*, «Дэвід-Гэфен-хол» і «Карнэгі-хол». Аркестр створаны ў 2011 годзе Інстытутам Адама Міцкевіча () пры Міністэрстве культуры і нацыянальнай спадчыны Польшчы, складаецца з маладых музыкаў Польшчы і краін Усходняга партнёрства. Місія калектыву — падтрыманне пазітыўных змен у культурным і сацыяльным развіцці краін Усходняй Еўропы і Паўднёвага Каўказа, прадстаўляць мерапрыемствы найвышэйшай музычнай якасці. У Беларусі першы канцэрт *I, Culture Orchestra* адбыўся 27 жніўня 2012 года ў Беларускай дзяржаўнай філармоніі, дырыжыраваў 19-гадовы Ільіч Рывас (Венесуэла). У праграме — Чайкоўскі, Шыманоўскі, Дворжак, Рэспігі. З таго часу аркестр паспеў выступіць на прэстыжнейшых канцэртных пляцоўках Еўропы і свету — , у , у Каралеўскай фестывальнай зале ў Лондане і іншых;
* 2018—2019 гады — запрошаны трубач аркестры Pan-European Philharmonia;
* 2019 год — польскі аркестр *Santander Orchestra*;
* 2019—2022 гады — запрошаны трубач аркестры ;
* 2021—2024 гады — запрошаны трубач аркестры Вармінска-Мазурскай філармоніі імя Фелікса Нававейскага ў Ольштыне;
* 2021—2024 гады — канцэртмайстар групы труб і галоўны запрошаны трубач аркестры Гожаўскай філармоніі (Гожаў Велькапольскі, Польшча);
* з 2023 года — запрошаны трубач аркестра ;
* з 2023 года — першы трубач аркестра Калішскай філармоніі (Каліш, Польшча);
* 2023—2025 гады — галоўны саліст групы труб сімфанічнага аркестра Судэцкай філармоніі (Валбжых, Польшча);
* з 2017 года — аркестр *Sinfonia Iuventus*, артыст аркестра (труба); з 1 чэрвеня 2022 года па 1 верасня 2024 года — кіраўнік групы духавых інструментаў.
* з 2025 года — запрошаны трубач аркестра Балтыйскай філармоніі імя Фрыдэрыка Шапэна ў Гданьску.
* з 2025 года — запрошаны трубач аркестра Нацыянальнага форуму музыкі (NFM - Filharmonia Wrocławska).

### У складзе *International Youth Philharmonic Orchestra* 
Першы выступ аркестра адбыўся ў верасні 2015 года ў зале *Peter Norton «Symphony Space»*, другое — на Геральд-скверы, трэцяе — на Таймс-скверы, чацвёртае — у холе Нью-Ёркскага ўніверсітэта *«NYU’s Skirball Hall»*, пятае — *Bowling Green Park*, Уол-стрыт, шостае — у Нью-Ёркскай публічнай бібліятэцы на Пятай авеню, самае апошняе — у Карнэгі-холе. Усе рэпетыцыі і канцэрты былі зняты, выпушчаны і распаўсюджаны як дакументальны фільм для тых, хто не змог быць на гэтых мерапрыемствах.

### У складзе *I, Culture Orchestra* 
25 кастрычніка 2018 года адбылося выступленне аркестра ў  у Бруселі. У праграме — Стравінскі, Пендарэцкі, Шыманоўскі. 29 кастрычніка 2018 года — выступленне з такой жа праграмай у Вялікай зале Эльбскай філармоніі, Германія.

### У складзе *Santander Orchestra* 
У красавіку 2019 года ў складзе аркестра выступіў у «Незвычайным канцэрце», на фестывалі «Бетховен і рамантычная песня» і на XXIII Велікодным фестывалі імя Людвіга ван Бетховена.

### У складзе аркестра *Sinfonia Iuventus* 
У кастрычніку 2017 года ўдзельнічаў у прэм’ерным выкананні рэлігійнай оперы «Маісей» Антона Рубінштэйна ў  ў Варшаве. Мерапрыемства арганізавана пад патранатам Міністэрства культуры і нацыянальнай спадчыны Польшчы і польскай нацыянальнай камісіі па справах ЮНЕСКА.

20 лютага 2021 года адбыўся анлайн-канцэрт *«The Rite of Brass»* з удзелам аркестра *Sinfonia Iuventus* і запрошаных салістаў. Трансляцыя адбывалася з вялікай залы Канцэртнай студыі польскага радыё імя Вітольда Лютаслаўскага на канале YouTube і на сайце аркестра *Sinfonia Iuventus*. Канцэрт працягваўся больш за гадзіну, рэпертуар складаўся амаль выключна з твораў для медных духавых інструментаў. Фінальным нумарам праграмы стаў «Канцэрт для трубы з аркестрам» Аляксандра Аруцюняна ў выкананні Міхаіла Бачылы.

14 мая 2023 года ў вялікай актавай зале Каралеўскага замка ў Варшаве адбыўся канцэрт *«Гендэль. Канцэрт барокавай музыкі»* з удзелам аркестра *Sinfonia Iuventus* пад кіраўніцтвам брытанскага дырыжора Пола Эсвуда і салісткі Філіпы Хідэ (сапрана). Канцэрт працягваўся больш двух гадзін, рэпертуар складаўся выключна з твораў Георга Фрыдрыха Гендэля. Фінальным нумарам праграмы была арыя з яго араторыі «» «Let The Bright Seraphim» для сапрана і трубы з камерным аркестрам у выкананні Філіпы Хідэ, Міхаіла Бачылы і аркестра *Sinfonia Iuventus*.

## Узнагароды і прэміі 
* 2008 — V Маладзёжныя Дэльфійскія гульні дзяржаў-удзельніц СНД; намінацыя «Труба, сольнае выкананне, узроставая група 10-16 гадоў», сярэбраны медаль (II месца).
* 2015 — VI Міжнародны конкурс маладых выканаўцаў на духавых і ўдарных інструментах «Сурми Буковини», Чарнаўцы, Украіна; старэйшая ўзроставая група, I месца.
* 2016 — лаўрэат міжнароднага конкурсу маладых трубачоў у рамах Стыпендыяльнай праграмы *«Yamaha Music Gulf FZE Scholarship Program»*, фінал якой праходзіў 14 лютага ў Дубаі, ААЭ. У конкурсе прынялі ўдзел 39 студэнтаў вышэйшых музычных устаноў адукацыі з Афрыкі, Блізкага Усходу і краін СНД. У фінале Міхаіл Бачыла выканаў «Санаціну для трубы» французскага кампазітара ; узнагароджаны стыпендыяй у памеры 1000 долараў (агулам стыпендыю атрымалі 5 з 16 фіналістаў).
* 2016 — лаўрэат Міжнароднага фестывалю кавер-бэндаў у складзе кавер-бэнда «Дзеці Падзямелля» ў Ваўкавыску, Беларусь.
* 2016 — VII Міжнародны конкурс імя Мірона Старавецкага, Цярнопаль, Украіна. Намінацыя «Трубачы-прафесіяналы ва ўзросце да 30 гадоў», III прэмія.
* 2023 — X Агульнапольскі фестываль трубачоў у Калішы, Польшча. Конкурс ў намінацыі «Аркестровага выканаўства», адкрытая катэгорыя, III месца.
* 2024 — лаўрэат стыпендыяльнай праграмы для маладых дзеячаў мастацтва з выдатнымі дасягненні *«Młoda Polska 2024»*, адбор у яе праходзіў з лістапада 2023 да красавіка 2024 года ў Нацыянальным цэнтры культуры ў Варшаве. У праграме бралі ўдзел 886 дзеячоў мастацтва ў такіх намінацыях як фільм, музыка, літаратур, у т. л. журналістскі рэпартаж, выяўлечнае мастацтва, у т. л. фатаграфія, танец і тэатр. У намінацыі музыка з 65 кандыдатаў заяўка Міхаіла Бачылы заняла першае месца; узнагароджаны стыпендыяй Міністэрства культуры і нацыянальнай спадчыны Польшчы памерам 55 000 злотых, агулам стыпендыі атрымалі 107 дзеячаў мастасцтва з 886 кандыдатаў.

## Дыскаграфія 
Браў удзел у запісе наступных выдадзеных кампакт-дыскаў:
* 2014 — *I, Culture Orchestra.* Shostakovich • Karayev. Conductor —  
* 2016 — Final Audition Yamaha Music Gulf FZE 2015/2016.
* 2017 — Zarębski: Danses Galiciennes, Lutosławski. *I, Culture Orchestra & *
* 2018 — *Polska Orkiestra Sinfonia Iuventus, Chór Filharmonii Narodowej*. Anton Rubinstein: Moses.
* 2019 — *The Jerzy Semkow Polish Sinfonia Iuventus Orchestra*. Polish Overtures and Concertos of the 20-th and 21-th centuries.
* 2019 — *The Jerzy Semkow Polish Sinfonia Iuventus Orchestra*. Krzysztof Penderecki: Concerto’s vol. 8.
* 2019 — *The Jerzy Semkow Polish Sinfonia Iuventus Orchestra*. Krzysztof Penderecki: Concerto’s vol. 9.
* 2022 — *Sinfonia Iuventus*. Richard Williams — Frozen: Trailer, Main Theme, Credits. Conductor — Marek Wroniszewski (аудыёзапісы да відэа гульні — House Flipper 2)
* 2023 — *The Jerzy Semkow Polish Sinfonia Iuventus Orchestra''. Krzysztof Penderecki: Concerto’s vol. 10 [Special Edition]. Conductor Maciej Tworek

## Сям’я 
* Маці — Таццяна Паўлаўна Роман (нар. 7.01.1961), выкладчыца па класе  ў Дзіцячай музычнай школе мастацтваў № 8 імя Р. Р. Шырмы горада Мінска. Скончыла Мінскае музычнае вучылішча імя Глінкі (домра) і Беларускую дзяржаўную кансерваторыю, працавала артыстам вышэйшай катэгорыі ў Інструментальным ансамблі Белтэлерадыёкампаніі.
* Дзед — Павел Іванавіч Роман (1932—2006), трамбаніст духавога аркестра штаба Узброеных сіл Рэспублікі Беларусь.

## Крыніцы 
## Спасылкі 
* Mikhail Bachyla — A. Arutunian Trumpet Concerto | Live Concert at S1 Studio of Polish Radio
* Mikhail Bachyla & Philippa Hyde — G.Händel «Let the Bright Seraphim» | Live Concert at Royal Castle

Катэгорыя:Выпускнікі Кракаўскай музычнай акадэміі
Катэгорыя:Музыканты Беларусі
Катэгорыя:Акадэмічныя музыканты Польшчы